b'\n_START_ARTICLE_\nFriedrich Cerha\n_START_PARAGRAPH_\nFriedrich Cerha (s. 17. helmikuuta 1926 Wien, It\xc3\xa4valta) on it\xc3\xa4valtalainen s\xc3\xa4velt\xc3\xa4j\xc3\xa4 ja kapellimestari. Cerha on tehnyt tilaust\xc3\xb6it\xc3\xa4 lukuisille orkestereille, musiikkifestivaaleille ja organisaatioille, muun muassa Wienin filharmonikoille ja It\xc3\xa4vallan kulttuuri- ja opetusministeri\xc3\xb6lle. Vuonna 1986 Cerhalle my\xc3\xb6nnettiin It\xc3\xa4vallan valtionpalkinto, jonka h\xc3\xa4n lahjoitti nuorten s\xc3\xa4velt\xc3\xa4jien teosten esitt\xc3\xa4mist\xc3\xa4 varten._NEWLINE_Cerha aloitti vuonna 1962 Alban Bergin keskener\xc3\xa4iseksi j\xc3\xa4\xc3\xa4neen oopperan Lulun viimeisen n\xc3\xa4yt\xc3\xb6ksen viimeistelyty\xc3\xb6n, mutta ooppera esitettiin kokonaisuudessaan vasta vuonna 1979.'